# Nas

El nas és l'òrgan de l'olfacte dels vertebrats i que, en gran part, també forma part del sistema respiratori.

## Citacions

* Qui té el nas molt llarg creu que tothom parla d'ell.
       — Thomas Fuller

## Dites populars

* Bon nas, bon compàs.
* D'un nas curt, Déu me n'ajut.
* D'un nas llarg, Déu me'n guard.
* De nas curt i ulls de gat, Déu ens en guard.
* Nas d'estrofa, no en facis mofa.
* Nas de gall, geni de cavall.
* Nas de ganxo, geni de dimoni.
* Nas fred, bé per anar a caçar.
* Nas llarg, burleta o descarat.
* Nas petit, bella figura.
* Nas petit, cor bonic.
* Per Sant Tomàs, a qui no porti llenya, li cremarem el nas.
* Per Sant Tomàs, estira (o agafa) el porc pel nas.
* Per Sant Tomàs, neu al nas.
* Qui li ha fet el nas, que el porti el braç.
* Sang al nas, infant al braç.
* Sang de nas, amb teranyines l'aturaràs.

## Frases fetes i locucions

* Arrufar el nas.
* Caure de nassos.
* Deixar amb un pam de nas.
* Donar la porta pels nassos.
* Dur picardia davall el nas.
* Estar bé com el nas davant la cara.
* Fer nassos a una cosa.
* Fer veu de nas.
* Ficar el nas pertot arreu.
* Fregar pel nas (a algú) una cosa.
* Inflar-se el nas.
* Mullar el nas de saliva.
* Nas a nas.
* No passar-li una cosa del nas a la boca.
* No tenir nas a la cara.
* No treure nas a res.
* No veure-hi més enllà del nas.
* Parlar amb el nas (o de nas).
* Pegar de nassos.
* Posar-se (o fotre's) les coses sota el nas.
* Pujar-li (a algú) la mosca al nas.
* Quedar amb un pam de nas.
* Riure per sota el nas.
* Suar el nas (a algú).
* Tenir el nas enmig de la cara.
* Tenir nas.
* Tenir nassos.
* Tenir una cosa als nassos.
* Tirar-ho (o clavar-ho) pels nassos d'algú.
* Treure el nas (en un lloc).
* Treure el nas per un forat.
* Venir més just que la pell del nas.

## Endevinalles

* Encara que no sóc trompeta jo sono igual que si ho fos i no sóc cap escopeta, encara que tinc dos canons; si encara no m'endevines et diré que al capdavall molts cops sense ser cap ase fins em pugen a cavall.
* Tinc dos forats que em donen vida, si els tinc tapats força m'empipa.
* Què és allò que se n'aplega més amb el nas que amb un cabàs?
    (var.) Què és que s'aplega més amb el nas que el cabàs?
          L'olor

## Referències

* ↑ Bolinches, 2005.
* ↑ Conca, Maria (ed.). Els refranys catalans. València: Tres i Quatre, 1988 (L'Estel; 8). ISBN 8475022324.
* 1 2 3 4 5 6 7 8 9 10 11 Parés i Puntas, 1999.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 Alcover, Antoni M.; Moll, Francesc de B. «nas». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes, populars, 1965.
* 1 2 3 4 5 6 7 8 9 10 11 «Nas». Gran Diccionari de la Llengua Catalana. Barcelona: Grup Enciclopèdia Catalana. [Consulta: 27 març 2013].
* 1 2 Amades, 1982.
* ↑ Castellví, 1956.
* ↑ Bassols, 1994.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.